Tolong jelaskan mengenai Sejarah dari Sekolah Menengah Kebangsaan Baru dalam bahasa melayu

SMK Baru Miri ditubuhkan pada 2 Januari 1989. Sekolah ini terletak di Pujut Corner Miri, menumpang bangunan di kawasan Sekolah Kebangsaan Pujut Corner. Pada Permulaannya, sebanyak 6 kelas peralihan dan 3 kelas Tingkatan 1 ditawarkan di sekolah ini. Sesi persekolahan hanya dijalankan pada sesi pagi.

Pada tahun 1991, sekolah ini telah mencatatkan sejarah apabila seramai 72 orang pelajar menduduki peperiksaan SRP buat kali pertama. Pada tahun 1995 pula, calon peperiksaan SPM dikemukakan buat kali pertama di sekolah.

Selepas 9 tahun berkongsi bangunan dan kawasan dengan Sekolah Kebangsaan Pujut Corner, pada 18 Disember 1998, Sekolah Menengah Kebangsaan Baru Miri telah berpindah ke tapak sekarang iaitu Jalan Cahaya, Lopeng untuk beroperasi.

Kini, sekolah ini mempunyai sebanyak 33 kelas, populasi guru ialah 80 orang dan populasi pelajar ialah lebih kurang 850 orang. Keistimewaan sekolah ini ialah pelajar terdiri daripada pelbagai kaum yang berasala dari keluarga yang sosio ekonominya rendah.